黎恬

黎恬，字率性，一字潛輝，江西臨江府清江縣思賢鄉二都人，明朝政治人物。

生平
永樂十年（1412年）壬辰科進士。選陝西道監察御史，因同列上章力詆大臣，出為交趾南靈州知州。不久，黎利反明，黎恬北歸。內閣儒臣交薦其文學操行，升右春坊右諭德，入翰林院，與修《宣宗實錄》，充經筵講官，隨即乞歸。抵家得病。正統三年（1438年）卒。少師楊士奇讚其「在內為良御史，在外為良郡守」《明英宗睿皇帝實錄·卷之三十八》：正統三年春正月丁未 右春坊右諭德黎恬卒。恬字率性，江西清江縣人。以進士擢狹西道監察御史，嘗與同列上章力詆大臣，因薦為交址南靈知州。能不鄙夷其民而治教之。未幾，會黎利反，恬乃北歸。內閣儒臣交薦其文學操行，升今官，入翰林，與修《宣宗實錄》，充經筵官，未幾乞歸。展祭給驛舟以行。既抵家，得疾，至是卒。少師楊士奇稱其「在內為良御史，在外為良郡守」，蓋非虛美-{云}-。。

家族
曾祖黎用正，祖黎存珍，父黎宗恕，母鄒氏《永樂十年壬辰科進士登科錄》：軍籍，治《詩經》，年二十二歲歲中式永樂十年壬辰科第二甲第二十五名進士。十一月十一日生，行六，曾祖黎用正；祖黎存珍，仕通州衛百戶；父黎宗恕；母鄒氏。慈侍下，妻敖氏，兄充輝。由縣學增廣生中式江西鄉試四十一名舉人，會試中式會試第九名。。

 参考资料 

T
Category:清江人
Category:明朝陝西道監察御史
Category:明朝知州